Togtrafikken på Dovrebanen kjøres siden juni 2020 av SJ. Utbygging Dovrebanen ble utbygd etappevis inntil den i 1921 ble åpnet sammenhengende på hele strekningen. De enkelte delene er Hovedbanen Oslo–Eidsvoll (1854), Størenbanen Trondheim–Støren (1864), Eidsvoll–Hamar (1880), Hamar–Tretten (1894), Tretten–Otta (1896), Otta–Dombås (1913) og Dombås–Støren (den «egentlige» Dovrebanen) i 1921. Størenbanen ble bygget smalsporet i 1864, men var ombygget til normalspor i 1921. Den sørligste delen av banen (Oslo–Eidsvoll) har stadig betegnelsen Hovedbanen, og her kjører togene på Gardermobanens spor. Strekningen Oslo–Lillehammer er en del av Intercity-triangelet på Østlandet, og er under utbygging til dobbeltspor mellom Eidsvoll og Hamar. En del av den nye dobbeltsporstrekningen nord for Minnesund ble tatt i bruk i 2015, og det er planlagt fortsatt utbygging mot Lillehammer etter 2020. Hele banen mellom Oslo og Trondheim var ferdig elektrifisert i 1970. Sidelinjen fra Dombås til Åndalsnes (Raumabanen) ble åpnet i 1924. Stasjonsbygninger Dovrebanens opprinnelige stasjonsbygninger fra Sel og over Dovrefjell er blant landets mest særpregede, og markerer et skille i norsk jernbanearkitektur. De ble oppført etter to arkitektkonkurranser. Den første, avholdt i 1911, gjaldt strekningen Sel–Dombås, den andre i 1912 gjaldt strekningen over fjellet til Støren. Vinnere ble henholdsvis Arnstein Arneberg og Erik Glosimodt. Begge arkitektenes bygninger ble utført i nasjonal nybarokk, en stil som knyttet an til den tradisjonelle bebyggelsen i Gudbrandsdalen. Les mer i Store norske leksikon jernbane samferdsel i Norge Eksterne lenker Dovrebanen hos Bane NOR Litteratur Høgslund, O. Dovrebanen. Utgitt til banens åpning 17. september 1921. Kristiania, 1921. Les boken på nb.no
Dovrebanen er den vanlige betegnelsen på jernbanen mellom Eidsvoll og Trondheim over Dovre. Banens lengde er 553 kilometer, og høyeste punkt er 1024 meter over havet, like nord for Hjerkinn stasjon. Banens lengste tunneler er Hestekrybben på 1441 meter og Høgsnyta på 1004 meter, begge mellom Kongsvoll og Drivstua.